Președintele Franței, Emmanuel Macron, are COVID-19.
Emmanuel Macron a fost testat pozitiv joi. Macron: Diagnosticul a fost pus în urma unui test PCR efectuat la debutul primelor simptome. Președintele se va izola timp de 7 zile.
Președintele Franței, Emmanuel Macron, a fost testat pozitivi pentru coronavirus, anunță un comunicat al Palatului Elysee, citat de presa franceză.Conform regulilor sanitare în vigoare, care se aplică pentru toată lumea, președintele se va izola timp de șapte zile. Va continua să muncească și să își îndeplinească îndatoririle la distanță, transmite președinția franceză.BFMTV scrie că șeful statului se simte bine și că nu a făcut o formă gravă până acum.Toate activitățile care nu pot fi asigurate la distanță vor fi anulate, mai scriu jurnaliștii BFMTV.Nu se știe dacă Emmanuel Macron va putea fi tratat la fel ca Donald Trump, cu anticopri monoclonali, pentru că tratamentul nu este autorizat în Franța.De asemenea, și premierul Jean Castex va fi izolat.Președintele Franței a participat și la Consiliul European pe 10 si 11 decembrie, la care a fost prezent și președintele Klaus Iohannis.În prezent, este făcută o anchetă epidemiologică, pentru a se stabili lista celor care au fost în contact cu Macron.La începutul săptămânii, surse din anturajul președintelui au spus pentru Le Figaro că președintele s-a testat de mai multe ori de la începutul epidemiei.Soția sa, Brigitte, a fost acum câteva luni caz contact al unei persoane testate pozitiv, dar cuplul prezidențial a reușit să rămână negativ până acum.